I 1992 begynte han i den nyetablerte TV-kanalen TV 2. Han var sportsreporter de første årene før han i 2000 gikk over til Nyhetene. Som programleder bygget Dale i 2007 opp i TV 2 Nyhetskanalen. Her var han programleder til programmet ble nedlagt i 2024. Han var forøvrig først ute på norsk fjernsyn med bruk av live børskart og grafer på storskjerm i studio. Bruken av storskjermer ble tatt videre under TV 2s valgsendinger i 2007 og 2009, da Dale var programleder sammen med Christine Korme. I 2008 ledet han TV 2 Nyhetskanalens sending fra det amerikanske presidentvalget sammen med Odd Reidar Solem og Sonja Skeistrand.